Komission kertomus komiteoiden työskentelystä vuonna 2008 {SEC(2009) 913} /* KOM/2009/0335 lopull. */





[pic] | EUROOPAN YHTEISÖJEN KOMISSIO | Bryssel 3.7.2009 KOM(2009) 335 lopullinen KOMISSION KERTOMUS KOMITEOIDEN TYÖSKENTELYSTÄ VUONNA 2008 {SEC(2009) 913} KOMISSION KERTOMUS KOMITEOIDEN TYÖSKENTELYSTÄ VUONNA 2008 Komissio esittää 28. kesäkuuta 1999 tehdyn neuvoston päätöksen 1999/468/EY, jäljempänä ’komitologiapäätös’, 7 artiklan 4 kohdan mukaisesti vuotuisen kertomuksensa komiteoiden työskentelystä vuonna 2008. Tähän kertomukseen sisältyy yleiskatsaus komiteajärjestelmän kehityksestä, tiivistelmä komiteoiden toiminnasta sekä liitteenä yksittäisten komiteoiden toimintaa koskevat yksityiskohtaiset tilastotiedot[1]. 1. Yleiskatsaus komiteajärjestelmän viimeaikaisesta kehityksestä 1.1. Komiteamenettelyn uudistuksen täytäntöönpano (neuvoston päätöksen 1999/468/EY muuttamisesta tehty neuvoston päätös 2006/512/EY) 1.1.1. Mukauttaminen Mukauttamista, jolla pyritään saattamaan voimassa olevat perussäädökset yhdenmukaisiksi neuvoston päätöksellä 2006/512/EY käyttöön otetun uuden valvonnan käsittävän sääntelymenettelyn kanssa, jatkettiin vuonna 2008[2]. Euroopan parlamentti ja neuvosto hyväksyivät ensimmäiset ensisijaisesti mukautettavat säädökset 11. maaliskuuta 2008[3], 22. lokakuuta 2008 hyväksyttiin kaksi ns. omnibus-asetusta (omnibus-asetuksen ensimmäinen osa[4] ja omnibus-asetuksen kolmas osa[5]), joilla yhdenmukaistetaan 59 perussäädöstä ja muutetaan 4:ää perussäädöstä, ja lisäksi 11. maaliskuuta 2009 hyväksyttiin omnibus-asetuksen toinen osa[6], joka kattaa 47 perussäädöstä. Komissio hyväksyi helmikuussa 2008 ehdotuksen neljännestä omnibus-asetuksesta[7], joka kattaa 46 säädöksen mukauttamisen. Lisäksi 23. syyskuuta 2008 antamassaan päätöslauselmassa Euroopan parlamentti pyysi komissiota tekemään ehdotuksia neljäntoista muun perussäädöksen mukauttamiseksi. Komissio tutki kyseiset säädökset huolellisesti, mutta ei katsonut tarkoituksenmukaiseksi esittää ehdotuksia niistä kaikista, muun muassa siksi, että jotkut niistä oli jo mukautettu muilla säädöksillä tai koska komission mielestä niihin sisältyvään täytäntöönpanovaltaan ei sovellettu valvonnan käsittävää sääntelymenettelyä. Tarkastelun tuloksena komissio hyväksyi 30. maaliskuuta 2009 ehdotuksen viidenneksi ja viimeiseksi omnibus-asetukseksi[8], joka kattaa kaksi perussäädöstä. 1.1.2. Toimielinten välisen sopimuksen tarkistaminen Komitologiapäätöksen täytäntöönpanoa koskeva Euroopan parlamentin ja komission tarkistettu toimielinten välinen sopimus hyväksyttiin 3. kesäkuuta 2008[9]. Tarkistuksen myötä sopimus saadaan yhdenmukaiseksi neuvoston päätöksellä 2006/512/EY käyttöönotettujen muutosten, erityisesti valvonnan käsittävän sääntelymenettelyn, ja päätöksen liitteenä olevien avoimuutta ja parannettua komiteamenettelyrekisteriä koskevien lausuntojen kanssa[10]. Lisäksi tarkistetun sopimuksen tavoitteena on helpottaa voimassa olevia järjestelyjä kyseisten kahden toimielimen välillä. 1.1.3. Komiteamenettely ja avoimuus: komitea-asiakirjojen rekisteri ja arkisto Komitologiapäätöksen 7 artiklan 3 kohtaa koskevassa lausumassa (avoimuuslausuma)[11] komissio sitoutui parantamaan komiteamenettelyrekisteriä, jotta Euroopan parlamentti voisi helpommin seurata kunkin komiteamenettelyn eri vaiheita ja aikataulua ja jotta eri asiakirjatyyppien pitäminen erillään olisi helpompaa. Komissio kehitti tämän vuoksi komitologiapäätöksellä aloitetun uudistuksen rinnalla uuden, parannetun komiteamenettelyrekisterin, jotta asiakirjat ja muut tärkeät tiedot olisivat avoimemmin ja johdonmukaisemmin Euroopan parlamentin ja kansalaisten saatavilla. Uusi rekisteri otettiin käyttöön 1. huhtikuuta 2008[12]. 1.2. Oikeuskäytännön kehittyminen Euroopan yhteisöjen tuomioistuin kumosi 1. huhtikuuta 2008 antamassaan tuomiossa (yhdistetyt asiat C-14/06 ja C-295/06, Euroopan parlamentti ja Tanskan kuningaskunta v. Euroopan yhteisöjen komissio) nk. RoHS-direktiivin[13] liitteen muuttamisesta sen mukauttamiseksi tekniikan kehitykseen tehdyn komission päätöksen 2005/717/EY[14] liitteessä olevan 2 kohdan. Kyseinen kohta koski poikkeusta dekabromidifenyylieetterin (DecaBDE) käytön osalta polymeerisissä käyttötarkoituksissa. Yhteisöjen tuomioistuin päätti myös, että kyseinen säännös olisi kuitenkin pidettävä voimassa 30. kesäkuuta 2008 saakka. Tuomioistuin päätteli, että päätöksessä myönnettiin yleinen poikkeus DecaBDE:n käytölle sähkö- ja elektroniikkalaitteissa ja että päätös tehtiin ilman, että yhteisön lainsäädännössä eli RoHS-direktiivin 5 artiklan 1 kohdassa säädetyt ehdot täyttyivät. Päätös ei vastannut kyseisen lainsäädännön tavoitetta eli direktiivissä tarkoitettujen komponenttien käytön kieltämistä. Tehdessään päätöksen komissio rikkoi DecaBDE:tä koskevan poikkeuksen osalta 5 artiklan 1 kohtaa. Tuomioistuin vahvistaa sen vuoksi yleisen periaatteen, jonka mukaan komissiolla on täytäntöönpanovaltaansa käyttäessään valtuudet hyväksyä kaikki tarpeelliset tai asianmukaiset toimenpiteet peruslainsäädännön täytäntöönpanemiseksi edellyttäen, että toimenpiteet eivät ole peruslainsäädännön vastaisia. 2. Yleiskatsaus toimista 2.1 Komiteoiden lukumäärä ja kokoukset On tärkeää tehdä ero komiteamenettelyyn osallistuvien komiteoiden ja komission itsensä perustamien erityisten ”asiantuntijaryhmien” välille. Viimeksi mainitut antavat komissiolle asiantuntija-apua politiikan valmistelussa ja täytäntöönpanossa, kun taas komiteamenettelyyn osallistuvat komiteat avustavat komissiota sille peruslainsäädännössä myönnetyn täytäntöönpanovallan käyttämisessä. Tässä kertomuksessa käsitellään ainoastaan komiteamenettelyyn osallistuvia komiteoita. Komiteamenettelyyn osallistuvien komiteoiden lukumäärä on laskettu toiminta-aloittain (ks. taulukko I ) 31. joulukuuta 2008 vallinneen tilanteen mukaan. Edellisen vuoden luvut (tilanne 31. joulukuuta 2007) on ilmoitettu vertailun vuoksi. TAULUKKO I – Komiteoiden kokonaismäärä Politiikanala | 2007 | 2008 | Yritys- ja teollisuusasiat (ENTR) | 33 | 34 | Työllisyys-, sosiaali- ja tasa-arvoasiat (EMPL) | 4 | 5 | Maatalous ja maaseudun kehittäminen (AGRI) | 31 | 28 | Liikenne ja energia (TREN) | 35 | 36 | Ympäristö (ENV) | 35 | 35 | Tutkimus (RTD) | 5 | 6 | Tietoyhteiskunta ja tiedotusvälineet (INFSO) | 9 | 9 | Kalatalous ja meriasiat (MARE) | 4 | 4 | Sisämarkkinat (MARKT) | 13 | 14 | Aluepolitiikka (REGIO) | 1 | 1 | Verotus ja tulliliitto (TAXUD) | 11 | 10 | Koulutus ja kulttuuri (EAC) | 6 | 7 | Terveys- ja kuluttaja-asiat (SANCO) | 17 | 17 | Oikeus-, vapaus- ja turvallisuusasiat (JLS) | 21 | 24 | Ulkosuhteet (RELEX) | 3 | 3 | Kauppa (TRADE) | 12 | 12 | Laajentuminen (ELARG) | 3 | 3 | EuropeAid (AIDCO) | 9 | 8 | Humanitaarinen apu (ECHO) | 1 | 1 | Tilastot (ESTAT) | 9 | 9 | Talousarvio (BUDG) | 2 | 2 | Petosten torjunta (OLAF) | 1 | 1 | Tietotekniikka (DIGIT) | 1 | 1 | YHTEENSÄ | 266 | 270 | Komiteamenettelyyn osallistuvat komiteat on yleensä luokiteltu sen menettelytyypin mukaan, jonka perusteella ne toimivat (neuvoa-antava menettely, hallintomenettely, sääntelymenettely, valvonnan käsittävä sääntelymenettely ja suojamenettely - ks. taulukko II). Koska joissakin komiteoissa noudatetaan monenlaisia menettelyjä (neuvoa-antavasta menettelystä sääntelymenettelyyn ja suojamenettelyyn), ne on lueteltu erillään komiteoista, jotka noudattavat toiminnassaan yhtä menettelyä. TAULUKKO II – KOMITEOIDEN LUKUMÄÄRÄ MENETTELYITTÄIN (2008) Menettelytyyppi | Useampaa menettelyä noudattava komitea | Neuvoa-antava | Hallinto | Sääntely | Valvonnan käsittävä sääntely | Suoja | ENTR | 6 | 3 | 15 | 0 | 0 | 10 | EMPL | 2 | 0 | 2 | 0 | 0 | 1 | AGRI | 0 | 19 | 5 | 0 | 0 | 4 | TREN | 3 | 3 | 9 | 0 | 0 | 21 | ENV | 0 | 2 | 21 | 0 | 0 | 13 | RTD | 0 | 2 | 0 | 0 | 0 | 4 | INFSO | 0 | 4 | 0 | 0 | 0 | 5 | MARE | 0 | 1 | 0 | 0 | 0 | 3 | MARKT | 1 | 1 | 7 | 2 | 0 | 3 | REGIO | 0 | 0 | 0 | 0 | 0 | 1 | TAXUD | 1 | 3 | 5 | 0 | 0 | 1 | EAC | 1 | 1 | 0 | 0 | 0 | 5 | SANCO | 2 | 0 | 8 | 0 | 0 | 7 | JLS | 4 | 1 | 4 | 2 | 0 | 13 | RELEX | 0 | 2 | 0 | 0 | 0 | 1 | TRADE | 3 | 3 | 3 | 0 | 0 | 2 | ELARG | 0 | 3 | 0 | 0 | 0 | 0 | AIDCO | 0 | 7 | 0 | 0 | 0 | 1 | ECHO | 0 | 0 | 0 | 0 | 0 | 1 | ESTAT | 0 | 3 | 2 | 0 | 0 | 4 | BUDG | 1 | 0 | 1 | 0 | 0 | 0 | OLAF | 0 | 0 | 1 | 0 | 0 | 0 | DIGIT | 0 | 1 | 0 | 0 | 0 | 0 | YHTEENSÄ | 24 | 59 | 83 | 4 | 0 | 100 | Luvut osoittavat, että noin 31 prosenttia komiteoista (83 komiteaa 270:sta) noudattaa toiminnassaan pelkästään sääntelymenettelyä. Komiteoita, jotka noudattavat toiminnassaan pelkästään hallintomenettelyä, on vähemmän (59). Suurin osa komiteoista (37 prosenttia) noudattaa toiminnassaan useampaa menettelyä (100 komiteaa 270:sta). Erittely politiikanalan mukaan osoittaa, että erityyppisten menettelyjen käyttö vaihtelee eri politiikanaloilla. Joillakin politiikanaloilla yksi menettelytyyppi voidaan kuitenkin todeta selvästi muita yleisemmäksi: esimerkiksi liikenne- ja energia-alalla , ympäristöalalla sekä yritys- ja teollisuusalalla suuri osa komiteoista on sääntelykomiteoita, kun taas maatalousalalla suuri osa komiteoista on hallintokomiteoita. Komiteoiden lukumäärä ei ole ainoa tapa mitata komiteamenettelyn vireyttä. Kokousten lukumäärä vuonna 2008 on osoitus työskentelyn yleisestä intensiivisyydestä aloittain ja yksittäisissä komiteoissa ( taulukko III ). TAULUKKO III – KOKOUSTEN LUKUMÄÄRÄ 2007 | 2008 | 2007 | 2008 | ENTR | 42 | 57 | SANCO | 167 | 123 | EMPL | 5 | 4 | JLS | 31 | 37 | AGRI | 256 | 226 | RELEX | 4 | 4 | TREN | 67 | 60 | TRADE | 23 | 24 | ENV | 75 | 57 | ELARG | 12 | 6 | RTD | 60 | 62 | AIDCO | 35 | 38 | INFSO | 30 | 28 | ECHO | 7 | 6 | MARE | 17 | 15 | ESTAT | 19 | 16 | MARKT | 43 | 42 | BUDG | 7 | 5 | REGIO | 9 | 9 | OLAF | 3 | 3 | TAXUD | 91 | 114 | DIGIT | 3 | 3 | EAC | 15 | 14 | TOTAL | 1 021 | 953 | Kuten vuonna 2007, eniten kokouksia on maatalouden pääosastossa (226 kokousta), koska eri maatalousmarkkinoiden hallinta edellyttää kokousten pitämistä usein. Maatalouden pääosaston jälkeen eniten kokouksia on terveys- ja kuluttaja-asioiden pääosastossa (123 kokousta) ja verotuksen ja tulliliiton pääosastossa (114 kokousta). 2.2 Lausuntojen ja täytäntöönpanotoimenpiteiden lukumäärä Edellisten kertomusten tapaan tässä kertomuksessa esitetään komiteoiden antamien virallisten lausuntojen ja niitä seuranneiden, komission hyväksymien täytäntöönpanotoimenpiteiden (eli säädösten sekä hallinnollisten ja rahoituspäätösten) yhteismäärät[15]. Luvut kuvaavat siten komiteoiden työn konkreettista määrällistä ”tuotosta” ( taulukko IV ). Komiteat antoivat vuonna 2008 yhteensä 2 185 lausuntoa (vuonna 2007 lausuntoja annettiin 2 613), ja komissio hyväksyi 2 022 täytäntöönpanotoimenpidettä (2 522 vuonna 2007). TAULUKKO IV – lausuntojen ja täytäntöönpanotoimenpiteiden määrä (2008) Lausunnot | Täytäntöönpanotoimenpiteet | Lausunnot | Täytäntöönpanotoimenpiteet | ENTR | 362 | 307 | SANCO | 358 | 311 | EMPL | 21 | 20 | JLS | 117 | 106 | AGRI | 456 | 439 | RELEX | 0 | 0 | TREN | 68 | 63 | TRADE | 11 | 12 | ENV | 78 | 85 | ELARG | 69 | 69 | RTD | 168 | 168 | AIDCO | 115 | 110 | INFSO | 79 | 79 | ECHO | 47 | 47 | MARE | 39 | 39 | ESTAT | 23 | 20 | MARKT | 26 | 16 | BUDG | 4 | 6 | REGIO | 4 | 0 | OLAF | 3 | 0 | TAXUD | 65 | 55 | DIGIT | 1 | 1 | EAC | 71 | 69 | TOTAL | 2 185 | 2 022 | Joillakin politiikanaloilla hyväksyttyjen täytäntöönpanotoimenpiteiden suuri määrä – maatalous (439), yritysasiat (307), terveys- ja kuluttaja-asiat (311), tutkimus (168) ja EuropeAid (110) – kuvastaa jälleen komissiolle delegoidun työn määrää[16]. Vähennystä viime vuoteen verrattuna oli erityisesti maataloudessa (439 täytäntöönpanotoimenpidettä vuonna 2008, 963 vuonna 2007) ja EuropeAidin osalta (110 täytäntöönpanotoimenpidettä vuonna 2008, 388 vuonna 2007). 2.3 Valvonnan käsittävän sääntelymenettelyn käyttö Taulukossa IV esitetyt luvut hyväksyttyjen täytäntöönpanotoimenpiteiden lukumäärästä sisältävät valvonnan käsittävän sääntelymenettelyn mukaisten toimenpiteiden lukumäärän. Kyseinen luku vuoden 2008 osalta on 71. Ympäristöala käyttää menettelyä eniten (21 toimenpidettä), seuraavana yritys- ja teollisuusala (13 toimenpidettä) (ks. taulukko V ). Niiden toimenpideluonnosten osuus, joiden osalta neuvosto ja Euroopan parlamentti ovat käyttäneet veto-oikeuttaan, on vain 10 prosenttia (7 toimenpidettä): - Neuvosto vastusti kuuden toimenpideluonnoksen hyväksymistä ympäristöalalla sen perusteella, että niissä ylitettiin perussäädöksissä annettu täytäntöönpanovalta, koska niissä vaadittiin jäsenvaltioita ilmoittamaan täytäntöönpanosäädöksensä vastaavuustaulukoiden avulla. Tämän seurauksena komissio poisti toimenpideluonnoksesta kiistanalaiset säännökset ja toimitti ne muutettuina toimivaltaisille komiteoille. - Euroopan parlamentti vastusti yhden toimenpideluonnoksen hyväksymistä sisämarkkinoiden alalla sen perusteella, että siinä ylitettiin perussäädöksissä annettu täytäntöönpanovalta, koska siihen sisältyi säännös, joka ei ollut pelkästään tekninen mukautus. Toimenpideluonnos olisi sen vuoksi käsiteltävä yhteispäätösmenettelyn mukaisesti. Tämän seurauksena komissio poisti kiistanalaisen säännöksen ja toimitti toimenpideluonnoksen muutettuna toimivaltaiselle komitealle. TAULUKKO V – Valvonnan käsittävän sääntelymenettelyn mukaisesti hyväksyttyjen täytäntöönpanotoimenpiteiden lukumäärä (2008) Valvonnan käsittävän sääntelymenettelyn mukaisesti hyväksyttyjen toimenpiteiden lukumäärä | Montako kertaa Euroopan parlamentti vastusti valvonnan käsittävän sääntelymenettelyn mukaisten toimenpideluonnosten hyväksymistä | Montako kertaa neuvosto vastusti valvonnan käsittävän sääntelymenettelyn mukaisten toimenpideluonnosten hyväksymistä | ENTR | 13 | 0 | 0 | EMPL | 0 | 0 | 0 | AGRI | 0 | 0 | 0 | TREN | 9 | 0 | 0 | ENV | 21 | 0 | 6 | RTD | 0 | 0 | 0 | INFSO | 0 | 0 | 0 | MARE | 0 | 0 | 0 | MARKT | 10 | 1 | 0 | REGIO | 0 | 0 | 0 | TAXUD | 8 | 0 | 0 | EAC | 0 | 0 | 0 | SANCO | 3 | 0 | 0 | JLS | 0 | 0 | 0 | RELEX | 0 | 0 | 0 | TRADE | 0 | 0 | 0 | ELARG | 0 | 0 | 0 | AIDCO | 0 | 0 | 0 | ECHO | 0 | 0 | 0 | ESTAT | 3 | 0 | 0 | BUDG | 4 | 0 | 0 | OLAF | 0 | 0 | 0 | DIGIT | 0 | 0 | 0 | TOTAL | 71 | 1 | 6 | 3. YKSITYISKOHTAISIA TIETOJA KOMITEOIDEN TOIMISTA Tämän kertomuksen liitteessä on yksityiskohtaisia tietoja yksittäisten komiteoiden työstä vuonna 2008. Komiteat on luokiteltu komission eri yksiköiden mukaisesti. Liitteessä annetaan myös tietoja komiteoiden lukumäärän muutoksista sekä tiettyihin toimenpideluonnoksiin liittyvistä erityistilanteista kuten kielteisistä lausunnoista, neuvoston käsiteltäväksi saatetuista asioista tai valvonnan käsittävän sääntelymenettelyn mukaisista neuvoston tai parlamentin vastalauseista. [1] Liite esitetään erillisenä komission yksiköiden valmisteluasiakirjana. [2] Lisätietoja mukauttamisprosessin taustoista sekä siihen liittyvistä toimista vuonna 2007 on saatavilla komission kertomuksessa komiteoiden työskentelystä vuonna 2007 (KOM(2008)844 lopullinen). [3] EUVL L 76, 19.3.2008, EUVL L 81, 20.3.2008 ja EUVL L 97, 9.4.2008. [4] Asetus (EY) N:o 1137/2008, EUVL L 311, 21.11.2008, s. 1. [5] Asetus (EY) N:o 1103/2008, EUVL L 304, 14.11.2008, s. 80. [6] EUVL L 87, 31.3.2009, s. 109. [7] KOM(2008) 71. [8] KOM(2009) 142. [9] EUVL C 143, 10.6.2008, s. 1. [10] EUVL C 171, 22.7.2006, s. 21. [11] EUVL C 171, 22.7.2006, s. 21. [12] http://ec.europa.eu/transparency/regcomitology/index_en.htm. [13] Euroopan parlamentin ja neuvoston direktiivi 2002/95/EY tiettyjen vaarallisten aineiden käytön rajoittamisesta sähkö- ja elektroniikkalaitteissa. [14] Lokakuun 13 päivänä 2005 tehty päätös 2005/717/EY. [15] On huomattava, että lausuntojen lukumäärä ja täytäntöönpanotoimenpiteiden lukumäärä voi jonakin vuonna poiketa toisistaan. Syyt tähän esitetään liitteen johdanto-osassa. [16] On huomattava, että pelkästään hyväksyttyjen toimenpiteiden määrä ei sinänsä osoita tehtyjen päätösten merkitystä politiikan, talouden tai rahoituksen kannalta.